IL- HABIBA TAGHNA REUE Hemm toqba ġo toqba ġo toqba ġo mohha fejn il ħabiba tagħna Reue tirtira meta tħoss ruha molestata u tiftakar fi żmien l- Imhabba Vergni . Kien żmien tassew speċjali , fejn hija kienet tgheda biss bl- osservazzjoni u bil fatt li kienet żagħżugħa . Reue kienet ixebbahha il preżenza tiegħu biss . Hi u hu u hi u hu u l- possibilitajiet kollha tad- dinja . Lanqas hi stess ma taf eżatt x' gara . Hemm toqba ġo toqba ġo toqba fejn , ghall raġunijiet tassew mistici , Reue tirtira darba kultant . IL- MONTI Morna il- monti tal Belt darba , jien u int , u int ridt tixtri amorin . Qabduli jdejja l- bejjieha tan- naħal u dilkuli wicci bi krema friska tlegleg minn xehda għasel , waqt li bkew it- tfal li tilfu l- id sħuna ta ommom , u gergru x- xjuħ li saqajhom ma tawhomx sa l- aħħar ringiela . Morna l- monti tal- Belt darba , jien u int , fejn kien hemm nies itwal mix- xmara Nil u kien hemm nies iqsar mit- tulipan . Biehhli mrewwha r- raġel ta difrejh kannella , blu bil fjuri roża , trewwaħ żiffa ġiżimin . Morna l- monti tal Belt darba , jien u int , u għalxejn ghettlek ma tiġrix , għax intfajt tilab noli tistaħba bejn purtieri tal lewlu u cintorini tal kremplin . Ghalxejn ghettlek li t- tfal jiġu bil vapuri , għax int ridt tixtri amorin . ' L fuq u l- isfel , qattar gostik fuqi Hudni Ghajn Zejtuna nara n- nar itir u jghola fis sema , cikcivogu twelidi , meta kont inserraħ rasi rieqda fuq spallet missieri . ' L fuq u l- isfel , qattar gostik fuqi Hudni Hondoq ir Rummien ħa nbus l- ħuttaf hu u joħroġ rasu mir ramel , u naqbad żewġ ħutiet fiz zlieq imbezlaq tagħhom . Hudni Ras il- Bajtra ħa ninfexx ngħidlek storja fuq ir- Ragel Vjola li daru tinsab f' moħħi biss , u nghoxa narak mimli interess . Hudni fl- Ghorfa Numru Mijja fejn tipprova kemm tiflaħ ma taqrax bejn il- linji , għax hemm ħafna linji jaħarqu . Hudni San Pawl il- Baħar fejn hemm siġra tal plastik bl- għasafar tal plastik u int infexx għanni tahta , bhall darba . Hudni dakinhar li faqqasna u ' l fuq u l- isfel qattar gostik fuqi , ħalli jiena nittiehed . Dan il ferħ kollu inti gibtu b' idejk Inti gibtu b' idejk Inti gibtu b' idejk . Ma nafx tiftakarx , imma darba morna l- fortizza u int ġejt bix- shorts . Ma nafx tiftakarx , imma darba kont taħsibni mara magika . Ma nafx tiftakarx , imma darba kull kelma li konna ngħidu kont tghasrilha l- vjola . Niftakrek jien , titħarrek bejn l- aħmar u l- blu . Ma nafx tiftakarx , imma darba saqsejtni mistoqsijja oranġjo . Fil- mużew ta' l- arti ta' Burdaba , bosta kienu jqattaw siegħat sħaħ josservaw il- biċċiet differenti ta' hajja maqbuda gol ħitan . F' tila minnhom , għasfur taċ- Cambura kien dejjem jittajjar dritt dritt fl- isfond ta' kastell imperjali . Gara li l- ġwienaħ ta' l- għasfur bdew jitqalu , donnhom bdew jisimaw aktar il- karba ta' Gravita' . Din ta' l- aħħar kienet mara xwejħa li kienet tgħix taħt l- art . Buramento Buramento " , tenn l- imsejken għasfur aħdar , hu u jagħsar l- aħħar sforz minn ġo ġismu . Ma hemmx x' tagħmel . L- imsejken Camburesk tfattar ma l- art , li dak iz- żmien kienet niedja għaliex l- Alla tas- sema Gupietru kien il- ħin kollu jaħsel il- Platti Rjali u jqattar ma l- art . L- għasfur ukoll xolja qatra qatra , sa ma xorbuh l- eruq ta' siġra armla . Ghalekk illum għanna s- siġar tal- Bajtar . IL- HOLMA TA JOEY Hemm raġel moħħu fit- tekno li kellimni minn ġo kaxxa li għandi fil- kantina . " Mela kont qiegħed San Pawl il- baħar fid- dar tal- villegjatura li issa waqqajna . Jien kont fil- kamra tas- sodda ta ommi fejn il- bieb . " Sewwa , ghedt jien , jien u nhokk il- basla ta rasi bl- għeluq u xniexel , nara fiex nidħol jien f' din l- istorja tassew interessanti . " Ommi u missieri kienu wara l- bieb . U kelli DVD f' idejja ta' xi ħadd li għamel wieħed li jiġi minn missieri mill- furjana . " Xi ħadd li għamel wieħed . " U missieri qiegħed jgħidli li dan film ta tletin sekonda u li din li tiġi minnu riedet hi li tidderigieh avolja mandiex esperjenza ta' xejn . U jien bdejt nikkritikahha msomma . " Qieghed jipprova jgħaddili botta ħelu ħelu . Kien hemm postman ohxom liebes il- blu barra jxejjrili . U dan rajtu minn fuq għax il- kamra kienet fuq , u rajtu minn bieb tal- ħġieġ . Nohrog fil- gallarijja . " Joey ma jafx x' kien jismu . " F' salt il- postman jiġi livell tiegħi . Jurini dak ir- ritratt tad daħk tiegħek , dak l- imżelleġ . Imsomma kien simili tiegħu , u kien fuq wara ta' magazine . " " Qalli ' din taf minn hi ? ' U jien ghadt ġo qalbi ' dik qaltli biex ma ngħid lil ħadd ' U nsomma baqa jistenna risposta . U ghedtlu ma nafx min hi imma naħseb toqgħod hawnhekk San Pawl il- Baħar . " Jien qatt ma ghettlu ma jgħid xejn lill ħadd . Omm Joey pjuttost imbacca u missieru qisu figurin . Joey mhux Joey tiegħi imma Joey ieħor , u fl- istorja fantastika jiena minghix jiena , imma jiena ieħor .